als_Latn dik_Latn sag_Latn
Asport- Në prag të debutimit në ndeshjen miqësore të së mërkurës kundër Bregut të Fildishtë, trajneri i kombëtares së Rusisë Fabio Kapelo është shprehur se dëshiron të rifitojë mbështetjen e tifozëve që janë ndjerë të ofenduar nga paraqitja e skuadrës së tyre në Uefa Euro 2012.
Italiani Kapelo kërkon të tregoj menjëherë se cfarë ka në mëndje te projekti që do të aplikojë në Rusi, ai ka ndjekur shumë ndeshje të kampionatit përpara se të firmoste kontratën e tij dy vjecare dhe, në ndryshim nga paraardhësit e tij, dëshiron të qëndrroj të gjithë kohën në Rusi për të qënë më pranë futbollit të këtij vendi. 66 vjecari nuk ka humbur aspak kohë për të kërkuar të rinovojë një skuadër që ka dalë e shkërmoqur nga Europiani i fundit i zhvilluar në Poloni dhe Ukrainë, duke mbajtur një pjesë të grupit dhe duke thërritur për ndeshjen e tij të parë zyrtare pesë lojtarë të rinj. Mbrojtësit Georgi Schennikov ( CSKA Moska) dhe Arseni Logashov që luan për Anzhin janë pjesë e kësaj pesëshe që nuk kishin veshur kurrë më parë fanellën e skuadrës kombëtare: dy lojtarët e Under 21 konsiderohen si perspektiva të mëdha dhe mund të sjellin shumë freski në skuadër, dicka që ka munguar në Euro 2012.
Fabio Kapelo ka takuar lojtarët e tij për herë të parë të hënën. “ Jam shumë krenar që kam mundësi të punoj me një skuadër kombëtare të fortë si kjo. Objektivi jonë i parë është ai për të rifituar mbështetjen e tifozëve që janë ndjerë të ofenduar nga ecuriar e skuadrës në UEFA Euro 2012”. Lojtarët janë rreshtuar menjëherë në krah të legjendës italiane të trajnigut. “ Kapelo ka të drejtë që ka ruajtur boshtin e skuadrës së Rusisë- ka thënë Schennikov- Në të njëjtën kohë disa lojtarë të rinj kanë merituar grumbullimin në skuadër. Nuk kam bërë asnjëherë më parë tifo për skuadrën e Kapelos, por gjithmonë i kam ndjekur. Të shikojmë sesi do të ndryshojmë për të”. Kapelo ka spostuar edhe qëndrën e grumbullimit të skuadrës: nga hoteli në qëndër të Moskës që preferohej nga Dick Advokat është transferuar në zonën e qetë të Kratovos më në periferi. Ndërkohë trajneri ri kombëtares sovjetike ka treguar menjëherë ide të qarta se cfarë synon. “ Elementi kryesor është respekti reciprok ndaj të gjithë atyre që punojnë në këtë skuadër. Ndërmjet të gjithë lojtarëve të grupit, asnjë nuk do të ketë privilegje. Jemi të gjithë miq këtu, të gjithë njësoj, të gjithë në të njëjtin nivel. Për të arritur rezultate duhet të punojmë të gjithë shumë, kështu që të fillojmë në mënyrën më të mirë”, kanë qënë fjalët e italianit nga grumbullimi i tij i parë si trajner i kombëtares ruse të futbollit.
You must be logged in to post a comment Login
als_Latn als_Latn als_Latn eng_Latn